SL Uradni list Evropske unije L 289/17

SKLEP SKUPNEGA ODBORA EGP

št. 84/2006

z dne 7. julija 2006

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga II k Sporazumu je bila spremenjena s Sklepom Skupnega odbora EGP št. 80/2005 z dne 10. junija 2005 (1).

(2) Odločbo Komisije 2005/403/ES z dne 25. maja 2005 o določitvi razredov zmogljivosti streh in strešnih kritin pri požarih z zunanje strani za nekatere gradbene proizvode, kakor je predvideno v Direktivi Sveta 89/106/EGS (2), je treba vključiti v Sporazum.

(3) Odločbo Komisije 2005/484/ES z dne 4. julija 2005 o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s sklopi za gradnjo hladilnic in sklopi za obloge hladilnic (3) je treba vključiti v Sporazum.

(4) Odločbo Komisije 2005/610/ES z dne 9. avgusta 2005 o ustanovitvi razredov požarne odpornosti za določene gradbene proizvode (4) je treba vključiti v Sporazum.

(5) Odločbo Komisije 2005/823/ES z dne 22. novembra 2005 o spremembi Odločbe 2001/671/ES o izvajanju Direktive Sveta 89/106/EGS v zvezi z razvrstitvijo požarne odpornosti streh in strešnih kritin pri požarih z zunanje strani (5) je treba vključiti v Sporazum –

SKLENIL:

Člen 1

Poglavje XXI Priloge II k Sporazumu se spremeni:

1. V alinei 59 (Odločba Komisije 2001/671/ES) točke 1 (Direktiva Sveta 89/106/EGS) se doda alinea: „— 32005 D 0823: Odločba Komisije 2005/823/ES z dne 22. novembra 2005 (UL L 307, 25.11.2005, str. 53).“

2. Za točko 2a (Sklep Komisije 97/571/ES) se vstavijo naslednje točke: „2b. 32005 D 0403: Odločba Komisije 2005/403/ES z dne 25. maja 2005 o določitvi razredov požarne odpornosti streh in strešnih kritin pri požarih z zunanje strani za nekatere gradbene proizvode, kakor je opredeljen v Direktivi Sveta 89/106/EGS (UL L 135, 28.5.2005, str. 37). 2c. 32005 D 0484: Odločba Komisije 2005/484/ES z dne 4. julija 2005 o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s sklopi za gradnjo hladilnic in sklopi za obloge hladilnic (UL L 173, 6.7.2005, str. 15). 2d. 32005 D 0610: Sklep Komisije 2005/610/ES z dne 9. avgusta 2005 o ustanovitvi razredov požarne varnosti za določene gradbene proizvode (UL L 208, 11.8.2005, str. 21).“

Člen 2

Besedila odločb 2005/403/ES, 2005/484/ES, 2005/610/ES in 2005/823/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 8. julija 2006, pod pogojem, da so bila Skupnemu odboru EGP (6) predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v oddelku EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 7. julija 2006 Za Skupni odbor EGP Predsednica Oda Helen SLETNES

(1) UL L 268, 13.10.2005, str. 12.

(2) UL L 135, 28.5.2005, str. 37.

(3) UL L 173, 6.7.2005, str. 15.

(4) UL L 208, 11.8.2005, str. 21.

(5) UL L 307, 25.11.2005, str. 53.

(6) Navedena ni nobena ustavna zahteva.